Jouluelokuva

**Jouluelokuva** on elokuva, jonka tapahtumat sijoittuvat joulun aikaan ja joulunvieton ympärille. Jouluelokuviksi tarkoitetut teokset myös julkaistaan yleensä joulun alla ja niitä esitetään myöhemmin televisiokanavien joulunajan ohjelmistossa. Jouluelokuvia tuotetaan lähinnä kristillisiä perinteitä noudattavissa länsimaissa, eniten Yhdysvalloissa ja Länsi-Euroopassa.

Jouluelokuvat ovat yleensä tunnelmaltaan iloisia tai romanttisia ja tarinaltaan koko perheelle sopivia, joskin poikkeuksiakin löytyy. Ylen Minna Rinta-Tassin mukaan jouluelokuvat tarjoavat aikuisten satuja, harmitonta hömppää ja viihdettä, josta jää hyvä joulumieli. ”Elokuvissa sekaannusten ja erehdysten kautta rakastavaiset löytävät toisensa, riidat selviävät ja lahjat löytävät perille.”

Jouluelokuvien tarinat tukeutuvat usein jouluun liittyviin perinteisiin ja arvoihin: yhteen kokoontumisen ja lahjojen vaihtamisen rituaaliin, mahdollisuuteen päästä sovintoon ja anteeksiantoon läheisten kanssa, arjen kiireen ja kilpailun tilapäiseen laantumiseen, ahneuden vaihtumiseen anteliaisuuteen, kyynisyyden luottavaisuuteen. Myös nostalgia, menneisyyden kaipuu, on yksi syy jouluelokuvien suosioon. Jouluelokuvien tarinoihin liittyy usein ihmeiden kokemuksia ja taianomaisia tapahtumia, kuten joulupukin vierailu, uuden rakkauden löytyminen tai hankalan ihmisen käytöksen nopea muutos parempaan.

Elokuvan nousu jouluelokuvien kestosuosikiksi riippuu sen sisällön ja ensi-iltaa edeltävän markkinoinnin ohella televisiokanavien ohjelmistosuunnittelusta. Joulunpyhinä usein esitetyksi on noussut Ingmar Bergmanin valtaosin dramaattinen ja paikoin synkkäkin *[[Fanny ja Alexander]]*, jossa iloista joulua vietetään vain alussa. Joulusta kertovia elokuvia on monenlaisia: on makuasia, voiko jouluelokuvana pitää esimerkiksi Kari Kyrönsepän absurdia jouluaiheista komediaa *[[V. Y. Vihdoinkin yhdessä]]* (1986), joulun aikaan tapahtuvaa Stanley Kubrickin eroottista trilleriä *[[Eyes Wide Shut]]* (1999) tai ruotsalaista seksikomediaa *[[Joulupukki vieraissa]]* (1999). Monien suosimia jouluelokuvia ovat jouluperinteille ilkkuvat komediat kuten *[[Paha pukki]]* (2003) tai *[[Joulupuu on kärvennetty]]* (1989).

Eniten elokuvaversioita kaikista joulutarinoista Jeesuksen syntymää lukuun ottamatta lienee tehty Charles Dickensin *[[Joulukertomus|Joulukertomuksesta]]*, useimmat niistä suomalaisnimellä *Saiturin joulu*.

## Televisioelokuvat
Pitkien teatterielokuvien ohella jouluelokuvia tai -ohjelmia ovat television jouluaiheiset lyhytanimaatiot kuten *[[Jaska Jokusen joulu]]* (1965) ja *[[Lumiukko (elokuva)|Lumiukko]]* (1982) sekä lyhyet näytelmäelokuvat kuten ruotsalaisklassikko *Vaari* (Kan du vissla Johanna?, 1994).

Tunnettu televisiolle tehty pitkä jouluelokuva on *[[Joulupukin vaatteissa]]* (The Man in the Santa Claus Suit, 1979), jossa Fred Astaire esittää seitsemää eri roolia.

Alun perin onnittelukortteihin erikoistunut Hallmark Cards tuottaa nykyisin omalle Hallmark Channel -televisiokanavalleen jopa 40 pitkää jouluelokuvaa vuodessa. Niitä esittävät muutkin, kuten Suomessa MTV Ava, TV5 ja Frii. Elokuvien suomenkielisiä nimiä ovat muun muassa *Jouluinen aarteenmetsästys, Riemukas joulu, Kiireellä läpi joulun, Joulukuusten katveessa, Unohtumaton talviromanssi, Joulusormuksen tarina, Joulukulkuset soivat* ja *Rakkautta mistelin alla*.

Hallmark-jouluelokuvat ovat kristillisiin perhearvoihin pohjautuvia pienen budjetin romanttisia komedioita, joissa kustannusten minimoimiseksi esiintyy lähinnä aikuisia ammattinäyttelijöitä, valkoihoisia ja mieluummin ammattiliittoihin kuulumattomia, eikä juurikaan lapsia tai eläimiä. Kuvaukset tehdään kesäisin ja syksyisin, jolloin oikeaa lunta ei ole, joten ulkokuvissa käytetään tekolunta ja maata peittäviä valkeita kankaita, jotka kuvataan epätarkkoina.

Hallmark-elokuvissa ovat näytelleet muun muassa Jonathan Bennett, Marc Blucas, Candace Cameron Bure, Lacey Chabert, Holly Robinson Peete ja Alison Sweeney. Näitä elokuvia kuvataan paljon erityisesti Kanadan länsirannikon Vancouverissa ja muualla Brittiläisessä Kolumbiassa, ja Hallmarkin lisäksi tuotantoyhtiöinä toimivat muun muassa The Lifetime Network ja Lighthouse Pictures.

Vuonna 2025 Hallmark tuotti elokuvan *[[The Finnish Line – joulu Suomessa]]*, jossa nuori rekikoiria harrastava nainen (Kim Matula) matkustaa kuolleen isänsä jalanjäljissä koiravaljakkokilpailuihin Suomeen ja rakastuu.

## Tunnettuja jouluelokuvia
**[[Pieni tulitikkutyttö (vuoden 1928 elokuva)|Pieni tulitikkutyttö]]* (1928, ohj. Jean Renoir H. C. Andersenin sadusta)
**[[Kauppa kulman takana]]* (The Shop Around the Corner, 1940)
**[[Ravintola Vapaa-aika]]* (Holiday Inn, 1942)
**[[Tyttö ja kosija]]* (Meet Me in St. Louis, 1944)
**[[Naisreportteri rakastuu]]* (Christmas in Connecticut, 1945)
**[[Ihmeellinen on elämä]]* (It’s a Wonderful Life, 1946)
**[[Susanin kääntymys]]* (Miracle on 34th Street, 1947)
**[[Piispan vaimo]]* (The Bishop's Wife, 1947) 
**[[Saiturin joulu (vuoden 1951 elokuva)|Saiturin joulu]] (Scrooge, 1951, Dickensin *Joulukertomuksesta*)
**Valkea joulu* (White Christmas, 1954)
**Enkelten keittiö* (We’re No Angels, 1955)
**Poikamiesboksi* (The Apartment, 1960)
**Jaska Jokusen joulu* (A Charlie Brown Christmas, 1965, lyhyt tv-animaatio)
**Saiturin joulu (Scrooge, 1970, Dickensin *[[Joulukertomus|Joulukertomuksesta]]*)
**[[Fanny ja Alexander]]* (Fanny och Alexander, 1982)
**[[Lumiukko (elokuva)|Lumiukko]]* (The Snowman, 1982, lyhytanimaatio)
**[[Joulutarina (yhdysvaltalainen elokuva)|Joulutarina]]* (A Christmas Story, 1983)
**[[Riiviöt]]* (Gremlins, 1984)
**[[Joulun taikaa (elokuva)|Joulun taikaa]]* (One Magic Christmas, 1985)
**[[Haamujen kosto]]* (Scrooged, 1988, moderni versio Dickensin *Joulutarinasta*)
**[[Die Hard – vain kuolleen ruumiini yli]]* (Die Hard, 1988)
**[[Ernest – joulun pelastaja]]* (Ernest Saves Christmas, 1988)
**[[Joulupuu on kärvennetty]]* (National Lampoon’s Christmas Vacation, 1989)
**[[Pähkinänsärkijä ja hiirten kuningas]]* (The Nutcracker Prince, 1990)
**[[Yksin kotona]]* (Home Alone, 1990)
**[[Yksin kotona 2 – Eksynyt New Yorkissa]]* (Home Alone 2, 1992)
**[[Painajainen ennen joulua]]* (Tim Burton’s The Nightmare Before Christmas, 1993)
**Vaari* (Kan du vissla Johanna?, lyhytelokuva Ulf Starkin romaanista *Voitko vislata Hanna?*, 1994)
**[[Joulu Manhattanilla]]* (Miracle on 34th Street, 1994, uusintaversio *[[Susanin kääntymys|Susanin kääntymyksestä]]*)
**[[Mutta mitä tapahtui joulupukille?]]* (The Santa Clause, 1994)
**[[Matka enkeliksi]]* (Unlikely Angel, 1996)
**[[Petteri Punakuono (elokuva)|Petteri Punakuono]]* (Rudolph the Red-Nosed Reindeer: The Movie, 1998)
**[[The Grinch]]* (Dr. Seuss’ How the Grinch Stole Christmas!, 2000)
**[[Saiturin joulu (vuoden 2001 elokuva)|Saiturin joulu]]* (Christmas Carol: The Movie, 2001, Dickensin *[[Joulukertomus|Joulukertomuksesta]]*)
**[[Kermitin joulu]]* (It's a Very Merry Muppet Christmas Movie, 2002)
**[[Elf (elokuva)|Elf]]* (2003)
**[[Rakkautta vain (elokuva)|Rakkautta vain]]* (Love Actually, 2003)
**[[Napapiirin pikajuna]]* (The Polar Express, 2004)
**[[Joulutarina]]* (2007)
**[[Eräs joulutarina]]* (Un Conte de Noël, 2008)
**[[Saiturin joulu (vuoden 2009 elokuva)|Saiturin joulu]]* (A Christmas Carol, 2009, Dickensin *[[Joulukertomus|Joulukertomuksesta]]*)
**[[Rare Exports]]* (Rare Exports: A Christmas Tale, 2010)
**[[The Grinch (vuoden 2018 elokuva)|The Grinch]]* (2018)
**[[Pikku naisia (vuoden 2019 elokuva)|Pikku naisia]]* (Little Women, 2019)
**[[The Holdovers]]* (2023)

## Luettelo eniten tuottaneista jouluelokuvista

# *[[The Grinch (vuoden 2018 elokuva)|The Grinch]]* (2018), tuotto 526,7 milj. Yhdysvaltain dollaria
# *[[Yksin kotona]]* (1990), tuotto 476,7 miljoonaa dollaria
# *[[Yksin kotona 2 – Eksynyt New Yorkissa]]* (1992), tuotto 359  miljoonaa dollaria
# *[[The Grinch]]* (2000), tuotto 345,8 miljoonaa dollaria
# *[[Saiturin joulu* (vuoden 2009 elokuva)|Saiturin joulu]]'' (2009), tuotto 325,2 miljoonaa dollaria

## Lähteet